היידי בייקר

היידי גייל בייקר (נולדה ב-29 באוגוסט 1959) היא מיסיונרית נוצרית, מנכ"לית אייריס גלובל, ארגון הומניטרי נוצרי. היא מחברת מספר ספרים על רוחניות נוצרית. מרצה מבוקשת בכנסים פנטקוסטלים.

 חיים מוקדמים 
היידי גייל פארל נולדה לג'יימס מויס פארל ולגלנטה בטי פארל, לבית שאכט (1930–2015). היא גדלה בדרום קליפורניה, והפכה לנוצרית לאחר ששמעה דרשה של מטיף בן שבט הנאבאחו בזמן שהתנדבה בשמורת צ'וקטאו. לבייקר תואר ראשון ושני באמנות מאוניברסיטת ונגארד של דרום קליפורניה, ודוקטורט בתאולוגיה מקינגס קולג' לונדון.Miracles in Mozambique by Hope Flinchbaugh, Ministry Today, Mar/Apr 2002

 קריירה 
בשנת 1979 היא פגשה את רולנד בייקר בכנסייה כריזמטית קטנה, ושישה חודשים מאוחר יותר, ב-1980, הם התחתנו; שבועיים לאחר מכן נסעו בני הזוג לפעילות צדקה התנדבותית באסיה. הם החלו את הפעילות בשכונות העוני בג'קרטה, אינדונזיה ובהונג קונג. במהלך 12 שנות פעילות הומניטרית ומיסיונרית באסיה הם הביאו אנשים רבים לאמונה הנוצרית.

בשנת 1980 הקימה בייקר, יחד עם בעלה רולנד, את אייריס גלובל , ארגון נוצרי ללא מטרות רווח המוקדש לשירותי צדקה ובישור, במיוחד במדינות מתפתחות.

בשנת 1995 עברו בני הזוג למוזמביק על מנת להתחיל פעילות הומניטרית חדשה המתמקדת בטיפול בילדים יתומים ונטושים. ארגון אייריס גלובל ניהל משא ומתן עם ממשלת מוזמביק ובסופו קיבל אחריות פיננסית ומנהלית על בית יתומים ממשלתי לשעבר בצ'יהאנגו, ליד עיר הבירה מאפוטו, בו שהו באותה עת כ-80 ילדים. משם, פעילות הצדקה של בני הזוג התרחבה וכוללת 5,000 כנסיות במוזמביק ויותר מ-8,000 כנסיות ב-26 מדינות. קיימים מספר מרכזים עם בתי ספר לתנ"ך, וכן פעילויות קהילתיות ובתי ספר ציבוריים. בספטמבר 2008, ארגון אייריס גלובל החל בפרויקט חפירת בארות בצפון מוזמביק.

קנדי גונתר בראון, פרופסור ללימודי דת באוניברסיטת אינדיאנה, כינה את בני הזוג בייקר "בין המנהיגים המשפיעים ביותר על הפנטקוסטליזם העולמי".

 ביבליוגרפיה 

 הערות שוליים 

קטגוריה:בוגרות קינגס קולג' לונדון
קטגוריה:בוגרי קינגס קולג' לונדון
קטגוריה:אמריקאיות שנולדו ב-1959
קטגוריה:אמריקאים שנולדו ב-1959